ઘણા બધા દેશો હવે બહુમાળી મકાન બનાવવાની પરમિશન આપતા નથી. વધુમાં વધુ બે માળ. ઘરની આજુબાજુ પુષ્કળ પ્રમાણમાં વૃક્ષો પણ સરકાર વાવે છે, કારણ કે વૃક્ષો વરસાદ તો લાવે જ છે, પરંતુ તેમાંથી ચડાઈને આવતી હવા ઉષ્ણતામાન ઘટાડે છે. હવામાં રહેલા પ્રદૂષિત રજકણો વૃક્ષની છાલ અને પાંદડાં પર ચોંટી જાય છે. વૃક્ષો કુદરતી ફિલ્ટરનું કામ કરે છે અને આપણને ચોખ્ખી હવા આપે છે. ઘરની આજુબાજુ વૃક્ષોથી બીજો ફાયદો એ થાય છે કે આજુબાજુથી આવતો અવાજ વૃક્ષો શોષી લે છે. વૃક્ષો નેચરલ નોઈઝ કેન્સલર પણ છે. શ્વાસના અને મગજના રોગો ઘટાડવા માટે આ ખૂબ જ જરૃરી છે. આ બધાને કારણે ગ્લોબલ વૉર્મિંગની અસર ભારત જેટલી દેખાતી નથી. વળી, વારંવાર પડતા વરસાદને કારણે વૃક્ષો કુદરતી રીતે ધોવાઈ જાય છે. ફિલ્ટર સાફ થઈ જાય છે. ઍરકન્ડિશનરમાં તો તેને સર્વિસ કરવું પડે છે. એટલે પશ્ચિમના દેશોમાં ફરવા જઈએ ત્યારે ત્યાંના ફોટા પણ સરસ આવે છે.